runetrust/blame-folketinget-dk huggingface dataset:
Mogens Jensen (S), 2020-04-29:
I alliancen er der en fælles vision om, at soja importeret til Danmark skal være produceret ansvarligt, herunder produceret lovligt og ikke bidrage til afskovning eller konvertering af anden naturlig vegetation, og jeg har selvfølgelig også derfor en klar forventning om, at de handlingsplaner for soja, som snart skal afleveres af de virksomheder, som er med i partnerskabet, vil indeholde tiltag, som sikrer mod afskovning og også garanterer, at man kan spore, hvor sojaen er produceret.
Martin Henriksen (DF), 2005-11-02:
Hvis regeringen og de andre partier i Folketinget virkelig vil have en ernæringsmærkningsordning, som bliver på forbrugernes og ikke på industriens og detailhandelens præmisser, er det vel rimeligt at konkludere, at den indsats, der foreløbig er gjort, ikke har været tilstrækkelig, i og med at industrien og detailhandelen, som det er nævnt tidligere, har mulighed for vetoret.
Leila Stockmarr (EL), 2025-12-17:
Jeg vil også gerne bakke op om Victorias ros til de whistleblowere, der tør stå frem, for uden dem var vi nok ikke kommet så langt med at få åbnet op for, hvad det egentlig er, der foregår bl.a. i transportørbranchen, når det kommer til at udlægge forurenet jord, som er til stor risiko for vores drikkevand, vores folkesundhed og vores miljø i øvrigt.
Tom Behnke (FRI), 1999-11-11:
Grunden til, at vi ønsker at give domstolene den mulighed at gå lidt længere ned ad rangstigen og allerede der sige, at samfundstjeneste kan komme på tale, er jo, at vi alle ved, at problemet med det nuværende retssystem er, at der gribes ind alt, alt for sent. Vi ved jo, at første gang, man laver et eller andet, så kan man slippe med en advarsel, næste gang kan man måske få et tiltalefrafald, tredje gang eller måske endda ottende gang, så er vi måske nået op på, at man kan få en betinget dom, og derefter kan man altså komme i den situation, at man bliver idømt samfundstjeneste i hele 30 timer.
Kristian Thulesen Dahl (DF), 2005-12-14:
Vi følte somme tider, at vi ikke rigtig havde mange venner i kampen for at forbedre vilkårene for førtidspensionisterne, men pludselig kunne vi mærke, at alle lige pludselig var meget interesserede i at gøre noget for lige præcis den gruppe, og det skal vi jo ikke ærgre os over.
Ove Hygum (S), 1999-12-14:
En opsplitning skulle således udelukkende begrundes i politiske hensyn, men et politisk hensyn tager man først og fremmest til det flertal af partier, der føler et ansvar for at få den samlede økonomi til at hænge sammen og derfor også bakker op om dette lovforslag, og jeg skal takke for de pågældende partiers ansvarlighed.
Ole Stavad (S), 1998-10-29:
Hvis vi kigger rundt på afgiftsområderne i øvrigt, så er det da også få af dem, der skriger på at blive skruet i vejret, og derfor er problemet, at vi måske kan få konkurreret hinanden ned på en situation, der ikke gavner nogen af os, og derfor er jeg også enig i de bemærkninger, som fru Elisabeth Arnold havde.
Lars Løkke Rasmussen (V), 2004-01-15:
I forhold til problematikken om de 8 eller 12 år bekræfter udvalget jo her blot - i gåseøjne - at den praksisændring, der har fundet sted i Valgretsnævnet, også efter udvalgets opfattelse er det, der er bedst muligt i overensstemmelse med grundloven. Så det korte af det lange er, at vi har haft en betydelig politisk ambition, og jeg er meget tilfreds med, at den deles af et enigt Folketing.
Zenia Stampe (RV), 2026-01-29:
Og derfor vil jeg sige, at den her migrationspagt måske ikke gør den store forskel for Danmark, men den kan gøre en ret stor forskel for de lande i Sydeuropa og Tyskland, som altså bøvler med rigtig mange illegale migranter, som ikke har et asylmotiv, men som man har svært ved at få sendt hjem igen.
Lisbeth Bech Poulsen (SF), 2013-05-21:
Jeg mener bare, at logikken med at lave en sådan liste, uanset hvor mange lande der vil være på den, altså en liste over udemokratiske lande, beror på en mistillid til, at regeringen vil varetage det, der er bedst for Danmark, fordi regeringen er Danmarks regering; udenrigsministeren skal agere på vegne af landet.
Jan Trøjborg (S), 2000-10-26:
Internationalt vil bl.a. Rio plus 10 og forberedelserne heraf i CSD, FN's Kommission for bæredygtig udvikling, være en god mulighed for at styrke det praktiske arbejde og partnerskab med udviklingslandene om at fremme en økonomisk, miljømæssigt og socialt bæredygtig udvikling, især med fokus på fattigdomsproblemer, men selvfølgelig også de globale miljø- og udviklingsproblemer. Det har for mig, skal jeg slutte med at sige, været en spændende og lærerig proces, der har ledt frem til den nye strategi, »Partnerskab 2000«.
Peter Christensen (V), 2008-04-14:
Men mit spørgsmål er så: Når nu vi alligevel står i situationen her, som altid er problematisk, netop fordi det bliver med bagudrettet kraft, synes Socialdemokratiet så ikke, det er godt, at vi i forbindelse med finanslovaftalen har lavet en mere håndfast metode, som fremadrettet vil sikre, at kommunerne i højere grad vil overholde de aftaler, der er indgået, og derfor kan bakke op om den lidt mere håndfaste politik, vi nu sætter ind over for kommunerne, så vi ikke vil stå i den situation, at vi skal diskutere, hvorvidt vi skal give de for meget indkrævede skattekroner tilbage på den ene eller den anden måde?
Jeppe Kofod (S), 2002-02-20:
Jeg skal så også på vegne af Det Radikale Venstres ordfører, hr. Morten Helveg Petersen, sige, at Det Radikale Venstre også er positive over for forslaget, og jeg skal også på vegne af Kristeligt Folkeparti meddele, at de er positive over for forslaget.
Keld Albrechtsen (EL), 2004-03-12:
Det er de store selskaber, der kører dette her, det er de store selskaber, der kører rundt med Europa-Kommissionen, det er de store selskaber, som trækker USA's regering foran sig og vil have påtvunget befolkningerne i de forskellige lande, at de absolut skal acceptere gmo, selv om det vitterlig er en kendsgerning, at der næppe findes noget land, hvor der kan mobiliseres et flertal i befolkningen for gmo.
Rosa Lund (EL), 2020-05-14:
Jeg vil dog lige nævne et enkelt punkt, som giver anledning til bekymring – og så er vi igen tilbage til det her med, at det her er et meget langt lovforslag, som består af rigtig mange ting, og det er jo svært ligesom at komme rundt om det hele – og vores bekymring, som jeg håber vi kan bruge noget tid på i udvalgsarbejdet, går på det punkt, som handler om at give kommunerne mere fleksible rammer i forhold til at skaffe midlertidige boliger til flygtninge.
Pernille Vigsø Bagge (SF), 2009-12-10:
Se, her synes regeringen, det er helt fint, at dette barn får det særlige børnetilskud, men min gode veninde Marie på 40 år, som ikke har lyst til – selv om det har været praksis i mange år selvfølgelig – at gå ned på værtshuset og finde en eller anden tilfældig donor, men i stedet bliver insemineret, forskelsbehandles, og det gør hendes barn, fordi regeringen synes, det er helt i orden, at hendes barn ikke skal have det her særlige børnetilskud.
Line Barfod (EL), 2004-06-03:
Nu kan vi se i strukturforhandlingerne, at der vil Dansk Folkeparti også lægge stemmer til, at der skal være store privatiseringer og afdemokratiseringer. Så vil jeg gerne høre med hensyn til kommuneforhandlingerne, der jo også foregår nu: Vil Dansk Folkeparti igen lægge stemmer til, at der bliver så stramme rammer for kommunerne, at det fører til nedskæringer på velfærden, fører til nedskæringer for ældre og børn ude i kommunerne? Skal de ældre endnu en gang betale prisen for, at Dansk Folkeparti er kommet til magten?
Per Clausen (EL), 2010-04-26:
Det er også derfor, at jeg har fremhævet høringssvaret fra Dansk Ungdoms Fællesråd i debatten, som faktisk siger, at der nok er nogle bagvedliggende årsager til, at unge mennesker drikker på den måde, de gør, og at det er dem, vi skal interessere os for at gøre noget ved i stedet for at gennemføre sådan nogle forslag, der formentlig ingen effekt har, men selvfølgelig godt kan give indtryk af en vis form for handlekraft og vilje til at gøre noget.
Sofie Carsten Nielsen (RV), 2015-05-19:
Jeg er dybt optaget af, at SDU får mulighed for at udvide samarbejdet med Flensborg Universitet, ligesom jeg er dybt optaget af, at alle danske universiteter og i øvrigt professionshøjskoler og erhvervsakademier, som har lige så stor interesse i de her ting, får mulighed for at udvide det samarbejde.
Ebbe Kalnæs (CD), 1999-03-02:
Jeg ved, at kommunerne har slæbt for det her, de har kæmpet for det, de har været skuffet, de har været bedrøvet, fordi man rent administrativt ikke var parat til at indrømme denne fejl, men henviste til juristerier frem for til betænkningens indhold; i denne omgang var betænkningen altså ikke grundlaget for stillingen.
Morten Bødskov (S), 2010-01-20:
Man skal sige åbent og ærligt til danskerne: Vi har i valgkampen i 2007 givet enorme løfter til danskerne om, hvad vi især kunne lave på sundhedsområdet, og så lavede vi sidste sommer en økonomiaftale med regionerne, hvor alene bare det demografiske pres, altså f.eks. det, at der bliver flere ældre, og hvordan det påvirker udgifterne til sundhed, efterlader et hul i kassen i regionerne, inden de overhovedet er kommet i gang, på ½ mia. kr.
Peter Skaarup (DF), 1999-04-16:
Og på den måde argumenterer hr. Arne Melchior så for, at man stadig væk skal have muligheden for at indsætte landstyrker, og det kunne måske være rigtigt nok, hvis man troede på, at det kunne virke, men kendsgerningen er bare, at hr. Arne Melchiors og vores egen statsminister her i Danmark jo har afskrevet den mulighed for et stykke tid siden, og derfor virker argumentationen altså som en kritik af bl.a. statsministeren, når hr. Melchior fremsætter den sådan, som han gør heroppefra.
Karen Hækkerup (S), 2011-04-05:
Jeg må som Socialdemokraternes ordfører sige, at jeg er meget enig med justitsministeren og de ordførere, der har været på talerstolen og påpeget, at Rigsadvokaten jo altså to gange har undersøgt de her forhold og har konkluderet, at vi med vores grundlov i hånden ikke har mulighed for at forbyde Hizb ut-Tahrir.
Annie Lunde Hansen (CD), 1998-11-12:
Det er derfor også her vigtigt, at der bliver fastsat regler med udgangspunkt i almindelige retsprincipper. Som det fremgår af mit indlæg, savner vi i CD i nogen grad klare svar på, hvordan ministeren agter at udnytte den meget vidtgående bemyndigelse, der er foreslået.
Per Dalgaard (DF), 2011-05-13:
Ja, det vil jo medføre, at vi skal have et hav af havvindmøller sat op, som er rasende dyre, og som hvert eneste år koster det danske samfund og forbrugerne 2 mia. kr. i afgifter plus 1 mia. kr. for at indpasse vindmølleel i det eksisterende net, og dem vil man have endnu flere af.
Simon Emil Ammitzbøll (LA), 2011-02-25:
Det er et resultat, som vi er glade for, for så kan vi sige, at hvis man har bestemte psykiske lidelser og man er mellem 18 og 24 år, vil der ikke være forskel på den måde, man bliver behandlet på, uanset om man er på kontanthjælp eller på starthjælp.
Simon Kollerup (S), 2012-01-27:
Jeg studsede lidt over det sidste svar, som ordføreren for lidt siden gav det medlem fra Enhedslisten, der spurgte om det, nemlig tilkendegivelsen om, at man fra ordførerens side og man fra Dansk Folkepartis side gerne ville tilbage til de her lofter, som den borgerlige regering havde indført.
Holger K. Nielsen (SF), 2007-05-30:
I forlængelse af det vil jeg godt spørge hr. Søren Espersen: Mener hr. Søren Espersen, at det er hensigtsmæssigt og sådan bare lidt ærgerligt, at der i Libanon ligger en masse klyngebomber efter det israelske angreb sidste sommer, som går ud over børn, går ud over civile?
Nick Hækkerup (S), 2021-04-20:
For det er rigtigt, som det også blev sagt af en af ordførerne, at det her er et komplekst lovforslag, hvor vi har prøvet at pakke en række ting, som har det tilfælles, at de vil effektivisere vores straffesagskæde, men jo også er vidt forskellige i deres natur.
Frank Aaen (EL), 1999-11-24:
Det er jo i virkeligheden det emne, vi forfølger fra Enhedslistens side, at forbrugerne også på det område, også når vi taler om ikkeøkologisk, for det er jo langt, langt det meste kød, at vi også der giver forbrugerne en mulighed for at sige: Nej tak, vi ønsker ikke ting, der er produceret ved hjælp af genmanipulation.
Jesper Petersen (S), 2022-03-04:
Og jeg synes heller ikke, at der her er ført et godt bevis for, at vi faktisk har det problem i dag, altså at de faggrupper, der er på tværs af fag – ikke bare dine egne kollegaer, men på tværs af faggrupper – ikke i dag er i stand til at vurdere det og sikre integritet og kvalitet i forskningen.
Sjúrður Skaale (JF), 2020-06-18:
Ideen var, at USA fik hundrede procent militært adgang til Grønland, og til gengæld skulle Danmark have kontrol over Grønland som en koloni rent civilt, og den linje er ligesom blevet holdt lige til velsagtens den 23. april i år, da USA for første gang bevæger sig ind på det civile område med de her 83 mio. kr. og foretager nogle investeringer og indgår i samarbejde om nogle ting med de grønlandske myndigheder.
Lene Espersen (KF), 2002-02-27:
Forsvarsministeriet er således ikke en særlig dansk myndighed, men en rigsmyndighed, dvs. en myndighed, der er fælles for alle dele af riget, og som blot geografisk er placeret i København. Folketinget er også en rigsmyndighed, selv om det geografisk er placeret i København, og jeg kan tilføje, at Færøerne i kraft af de to færøske medlemmer af Folketinget har indflydelse på lovgivningen på områder, der som følge af rigsfællesskabet ikke kan overlades til det færøske hjemmestyre.
Nicolai Wammen (S), 2004-09-07:
Den sunde økonomiske kurs sikrer vi i vores finanslovforslag ved bl.a. at lukke nogle af erhvervslivets skattehuller, fjerne en række erhvervstilskud, skabe øget konkurrence, gøre en stærkere indsats mod sort arbejde og gennemføre nogle fornuftige besparelser.
Colette L. Brix (DF), 2002-02-19:
At erhvervet skal betale for lovpligtige syn som udgangspunkt er helt fint, og at erhvervet skal betale for det, det koster, lyder som en rigtig god idé. Så alt i alt er det et lovforslag med gode intentioner, som Dansk Folkeparti derfor kan støtte, men der skal altså ske en grundig behandling i udvalget, således at vi bedst muligt sikrer os, at der ikke blandt de mange gode intentioner overses andet.
Anne Baastrup (SF), 2002-04-19:
At regeringen har det vanskeligt med, at der sidder vidende og kompetente mennesker rundt om i landet er efterhånden kendt stof, men det er slående, at en minister, der har udvist vilje til at blive klogere på ligestillingsområdet, så alligevel ikke er villig til at tage skridtet ud og bevare Center for Ligestilling.
Finn Sørensen (EL), 2013-11-01:
Skal det forstås sådan, at en forudsætning for at støtte sådan et forslag er, at der indføres tilsvarende friheder til kommunerne med hensyn til skatteopkrævning af den ene eller den anden art, sådan at man kan sikre sig, at der ikke bliver nogen negative fordelingspolitiske konsekvenser af det her forslag?
Per Clausen (EL), 2009-10-29:
Jeg vil dog i hvert fald rose – og det må vel være tilladt – hr. Kristen Touborg for, at han har påtaget sig den opgave som repræsentant for et stort parti at forsvare traditionelle danske værdier, når nu Det Konservative Folkeparti og Dansk Folkeparti i den her sag ikke synes, at det er deres opgave.
Torsten Schack Pedersen (V), 2024-02-22:
Jeg tror, der var 1.500 kulturpersonligheder, som indrykkede annoncer i landsdækkende aviser og advarede mod, at der kunne komme et flertal bestående af Venstre, Konservative og Dansk Folkeparti, for det ville simpelt hen være et uhæderligt flertal, der ville gøre op med humanismen i Danmark, hvis jeg nu bare erindrer det frisk fra hukommelsen.
Pernille Rosenkrantz-Theil (S), 2014-01-17:
Det er selvfølgelig vigtigt, at vi fastholder, at vi skal reducere vores CO2-udslip i Danmark, og der er rigtig meget på spil for Danmark, og der er rigtig meget på spil også for verdenssamfundet, fordi vi ved, hvilke konsekvenser klimaforandringerne vil få for vores klode.
Runa Friis Hansen (EL), 2024-03-12:
Så er jeg godt klar over i mit hoved, at jeg ikke er automatisk tilmeldt, før jeg selv har bekræftet det, men så er det da bedre, at vi, når vi skal have fornyet vores kørekort, eller når vi flytter hjemmefra og skal vælge en læge – der kan være alle mulige andre tidspunkter – tager aktivt stilling til: Ja, nej, eller jeg har ikke taget stilling endnu.
Jens Rohde (RV), 2020-02-28:
Jeg synes jo, at vi i fællesskab skulle have en drøftelse af, om vi kunne sende ministeren til Bruxelles for at tage en seriøs drøftelse af, om vi ikke trænger til at få opdateret direktivet, så det passer til den virkelighed, vi lever i i dag.
Hans Andersen (V), 2014-12-03:
Mit helt konkret spørgsmål, når vi taler om MR-scanninger og om, hvordan vi kan øge kapaciteten, er, om ministeren har i sinde at inddrage private aktører for at øge den scanningskapacitet, vi har, således at vi kan få afhjulpet presset på de offentlige sygehuse og vi kan få nedbragt ventetiderne.
Anne-Marie Meldgaard (S), 1998-02-06:
Enkelte indvandrere og flygtninge har store problemer på grund af forskelligheden i deres baggrund, deres forudsætninger og de behov, de har, og derfor mener vi i Socialdemokratiet, at det er vigtigt at samle undervisningen i sprogcentre og sørge for, at centrene har en vis størrelse, så man kan tage hensyn til holdstørrelser osv. På den måde vil den enkelte elev få mere ud af det.
Pernille Vermund (NB), 2022-04-01:
Hvorfor Venstre i øvrigt kun ønsker åbenhed ved særlige lejligheder, forstår jeg ikke, men det kan ordføreren måske svare på, og hvorfor Det Konservative Folkeparti nu lader til at have ændret holdning i forhold til afskaffelse af bl.a. ministerbetjeningsreglen, må den konservative formand måske en dag svare på.
Christian Friis Bach (RV), 2023-04-27:
Men det, jeg sagde her fra talerstolen, var bare, at hvis vi afskaffer retten til at søge asyl i Danmark, bliver det meget nemt for lande rundtomkring i verden at gøre det samme, og det bliver meget svært at overtale andre lande til at indføre et asylsystem og til at underskrive flygtningekonventionen, hvis vi forlader den.
Elisabeth Arnold (RV), 1998-06-19:
Jeg synes, det er en udmærket idé at tage sådan noget op et par gange om året og sige: Hvordan fungerer det her, hvordan gør de andre lande det, og også at have kontakt med de andre landes parlamenter for at høre, hvordan de udøver den parlamentariske kontrol med det, der sker i Schengenområdet.
Ole Stavad (S), 1998-06-11:
Derfor mener jeg også, det er rigtigt, at vi har taget fat på hele den problemstilling, også selv om vi ikke har nået det ideelle - ikke fordi vi ikke gerne vil det ideelle, lave livscyklusundersøgelser og gennemføre en emballageafgift, som ud over at forsøge at begrænse vægten også forsøger at styre emballagevalget over dér, hvor det er mindst miljøskadeligt.
Jørgen Arbo-Bæhr (EL), 2013-02-28:
For personer, der modtager kontanthjælp eller starthjælp, og som benytter muligheden for at få indbetalte efterlønsbidrag udbetalt i perioden april til oktober 2012, betyder det, at disse udbetalinger af efterlønsbidrag ikke får indflydelse på beregningen af kontanthjælp eller starthjælp.
Karsten Lauritzen (V), 2011-05-10:
Man fremsætter et beslutningsforslag, hvor man siger, at der er mangel på retssikkerhed, og at vi skal have mere åbenhed, men når der så bliver spurgt, om vi så ikke skal have fuldstændig åbenhed, om vi ikke skal lægge alt frem, så alle kan se det og diskutere det og konstatere, om der er blevet foretaget en ensartet behandling med hensyn til lægeerklæring eller andet,
Jan E. Jørgensen (V), 2014-11-13:
Hvornår den løb fra det, om det var i sidste måned eller for et år siden eller for 5 år siden, skal jeg ikke kunne sige, men jeg synes i hvert fald, at det er godt, at vi nu kan få vedtaget en lov, som er i overensstemmelse med udviklingen, og som vi i øvrigt principielt ikke har nogen problemer med.
Fatma Øktem (V), 2020-05-26:
Men med hensyn til det her har jeg lige et enkelt spørgsmål til ordføreren: Anerkender ordføreren, at der er en stor ubalance mellem kønnenes valg af ikke bare brancher, men også af sektorer, altså at der er rigtig mange kvinder i det offentlige og rigtig mange mænd i det private?
Peter Hummelgaard Thomsen (S), 2018-01-18:
Et vigtigt skridt på den rejse er jo, at der nu er lagt op til en vedtagelsestekst, som – hvis folk ellers stemmer, som de i hvert fald indtil videre i debatten har tilkendegivet – betyder, at vi er nået et godt stykke vej, både ved at tilkendegive, at der ikke skal ske social dumping i EU, at man på nationalt plan skal have de fornødne muligheder for at bekæmpe social dumping, og at man, som hr. Finn Sørensen selv siger, også i den her vedtagelsestekst skriver, at de økonomiske rettigheder ikke skal trumfe arbejdstagerrettighederne.
Victoria Velasquez (EL), 2025-04-22:
Så jeg synes faktisk, det er kernen, ordføreren her kommer ind på, altså at vi netop ved at sikre pensionsalderen sikrer, at det ikke kommer til at blive en straf, at det ikke kommer til at blive tvang, men at det faktisk handler om, hvad vi gør for at kunne få de folk, der kan og vil, til at blive efter pensionsalderen.
Henning Hyllested (EL), 2015-03-18:
Jeg minder om, at da man i sin tid lavede Storebæltsforbindelsen, var man enige om, at jernbanedelen skulle stå færdig, jeg tror, det var et par år før vejdelen eller i hvert fald 1 år, for netop at vinde tid, så folk også kunne vænne sig til at bruge jernbanen.
Charlotte Dyremose (KF), 2009-05-05:
Vi har givet dem rum og plads til at gøre det på deres måde, herunder altså også givet dem mulighed for selv at vurdere, hvordan man laver klasse- og holddannelse ud fra forskellige faglige profiler, sociale profiler og masser af andre muligheder for at lave særlige profiler på gymnasierne, i klasserne, på holdene eller på hele gymnasiet.
Peter Skaarup (DD), 2024-04-18:
Jeg kunne godt tænke mig at bede ministeren lige bekræfte det, som vi i hvert fald fik at vide under forhandlingerne, nemlig at når det gælder den her gruppe, var det i perioden 2018-2021 318 af de herboende, der fik afslag grundet sprogkravet, at af dem var 239 af ikkevestlig oprindelse, og at ud af dem var 112 ikkedanske statsborgere, og 127 var så danske eller nordiske statsborgere.
Pernille Rosenkrantz-Theil (EL), 2004-11-04:
På vegne af Enhedslisten, som godt kan være til stede, skal jeg sige, at vi sådan set er enige i, at der stilles store krav til skibsføreres uddannelse, og derfor er vi optaget af, at man i denne her lov ikke på nogen måde svækker de eksisterende krav til uddannelse og kvalifikationer hos skibsførerne på danske skibe.
Jakob Engel-Schmidt (V), 2014-10-09:
Jeg synes bare, det er imponerende, at principfasthed og den overbevisning, hvormed man tidligere har kommunikeret sin politik, så hurtigt har måttet vige pladsen for beslutninger, der indtil for nylig har stridt mod den radikale linje på området, både i forhold til hvordan man bekæmper danskere, der deltager under Islamisk Stats faner, og også på et så væsentligt område for De Radikale som asyl- og udlændingepolitikken.
Kristian Jensen (V), 2004-12-01:
Begrundelsen for at lave hele omlægningen er, at vi her taler om grænsehandelsfølsomme varer, som vi set i lyset af ophævelsen af 24-timers-reglen og set i lyset af de ændringer, vi foretog sidste år, mener, at det er nødvendigt og fornuftigt at gennemføre.
Rasmus Prehn (S), 2025-02-20:
Det er afgørende, at den balance er der, og det er noget, vi har lagt vægt på fra socialdemokratisk side, altså at vi værner om naturen, at vi værner om miljøet, men også på en måde, hvor helt almindelige mennesker kan komme ud og opleve den her herlige natur, som man kan opleve ved Køge Bugt Strandpark.
Franciska Rosenkilde (ALT), 2025-10-09:
Derfor kæmper Alternativet så inderligt for en forvaltningsdomstol, så vi kan være fuldstændig sikre på, at når man som menneske er i kontakt med systemet og ikke får sin sag ordentligt behandlet, er der en instans, som kan tage vare på ens retssikkerhed.
Leila Stockmarr (EL), 2025-01-29:
Hvad mener ministeren at Danmark skal gøre bilateralt, i FN’s Sikkerhedsråd og igennem EU for at igangsætte efterforskning og dokumentation af krigsforbrydelser og folkedrab, herunder at sikre fri og uhindret adgang for internationale efterforskere og journalister til Gaza?